Ճուտիթ Քերր

Աննա Ճուտիթ Կերթրուտ Հելենա Քերր (անգլերէն՝ Judith Kerr,  բրիտանացի գրող, նկարիչ եւ ծաղկող՝ հին ձեռագիր պատկերազարդող վարպետ:


=== Կենսագրութիւն ===
Ծնած է ազդեցիկ գերմանացի թատերաքննադատ եւ հրէական ծագմամբ փորձագիր, ճարագիր Ալֆրէտ Քերրի ընտանիքին մէջ։ Իր հօր գիրքերը յայտնուեր են նացիսթներու՝ 1933 թուականի մայիսին իշխանութեան գալէն յետոյ այրած գիրքերու թիւի մէջ։ Քերրը հրապարակաւ դուրս եկեր է նացիսթական կուսակցութեան դէմ եւ նոյն՝ 1933 թուականին իր ընտանիքին հետ մեկներ է աքսորի։ Փրահա, Վիեննա, Զուիցերիա եւ Ֆրանսա այցելելութենէն յետոյ 1936 թուականին ստացեր է Անգլիա մուտք գործելու արտօնութիւն, եւ ընտանիքը հաստատուեր է Լոնտոն, ուր յայտնուեր է կարիքի մէջ։ Հետապնդման տարիները աղջկայ՝ երեխա Ճուտիթ Քերրի տեսանկիւնէն նկարագրուեր են «When Hitler Stole Pink Rabbit » (Վարդագոյն նապաստակ, որը գողցեր է Հիթլերը) եւ «Bombs on Aunt Dainty» (առաջին հրատարակութիււնը՝ The Other Way Round վերնագրով) գիրքերուն մէջ։
Երկրորդ համաշխարհային պատերազմի ժամանակ Ճուտիթ Քերրը օգներ է վիրաւոր զինուորներուն, հետագային ստացեր է կրթաթոշակ Արուեստի եւ արհեստի կեդրոնական դպրոցին մէջ սորվելու համար եւ դարձեր է նկարիչ։ Ուսումը աւարտելէն յետոյ որոշ ժամանակ աշխատեր է որպէս նկարչութեան ուսուցչուհի։ Հետագային ծանօթացեր է BBC-ի շարժանկարի ուրուագիծ գրող, պատրաստող Նայճըլ Նիլի հետ։ Աւելի ուշ BBC-ի մէջ աշխատեր է որպէս հեռուստատեսութեան ուրուագիծ գրող, պատրաստող։


=== Ստեղծագործութիւն ===
Ճուտիթ Քերրը  մանկութեան օրերէն երազեր է գրող դառնալ, բայց գիրքեր գրել եւ նկարազարդել սկսեր է միայն այն ժամանակ, երբ իր սեփական երեխաները սորվեր են կարդալ։ Հեղինակ է եռահատոր ինքնակենսագրութեան եւ մանկական յայտնի «Վագրը, որ եկեր է թէյ խմելու» գրքին, որը հետագային ունեցեր է բազմաթիւ վերահրատարակումներ։ Այն Մեծ Բրիտանիոյ մէջ արագ դարձեր Է սիրելի մանկական գիրքերէն մէկը, ինչպես նաեւ թարգմանուեր է քանի մը օտար լեզուներով։
Իրեն պատկաներ է նաեւ Մոկ կատուի մասին պատմութիւններու շարքը։ 

1970-2015 թուականներուն շարքի մէջ լոյս տեսեր է 18 գիրք: Գլխաւոր հերոսը, որը բնորոշ չէ մանկական շարքին, մահացեր է վերջին՝ «Մնաս բարով, Մոկ» (Goodbye, Mog) գրքի մէջ։ 2004 թուականին Մոկ կատուն դարձեր է «Մոկ մոռացկոտ կատուն» (որը ստեղծուեր էր գրողի գիրքերու հիման վրայ) անիմացիոն սերիալի գործող անձը։
2015 թուականին Մոկ կատուն դարձեր է Sainsbury’s հանրախանութի ամանորեայ գովազդային հերոս։
Քերրի վերջին գիրքերէն մէկը՝ «Իմ Հենրին», լոյս տեսեր է 2011 թուականին եւ նուիրուած է իր ամուսնոյն։
Նայճըլ Նիլի հետ ամուսնութիւնէն ծնած իրենց որդին՝ գրող Մեթիու Նիլը, յօրինուած անգլիացի գիտնական «Professor Bernard Quatermass» Պերնարտ Քուաթերմեսի մասին հեռուստատեսային ֆիլմերու ուրուագիծի պատրաստման հեղինակն է։


=== Ընտրուած մատենագրութիւն ===
1968 — The Tiger Who Came to Tea / «Վագրը, որ եկեր է թէյ խմելու»
1971 — When Hitler Stole Pink Rabbit
1973 — When Willy Went to the Wedding
1975 — The Other Way Round
1987 — A Small Person Far Away
1996 — How Mrs Monkey Missed the Ark
1998 — Birdie Halleluyah!
2001 — The Other Goose
2005 — Goose in a Hole
2008 — Twinkles, Arthur and Puss
2009 — One Night in the Zoo
2011 — My Henry
2012 — The Great Granny Gang
2013 — Judith Kerr’s Creatures
2014 — The Crocodile Under the Bed
2015 — Mr Cleghorn’s Seal


=== Մրցանակներ ===
2012 թուականին արժանացեր է Բրիտանական կայսրութեան շքանշանի՝ մանկական եւ դեռահասներւ գրականութեան բնագաւառի մէջ նուաճումներու եւ Հոլոքոսթի ուսումնասիրման համար:
1974 թուականին Ճուտիթ Քերրին շնորհուեր է գերմանական երիտասարդական գրական մրցանակ՝ «Վարդագոյն նապաստակ, որը գողացեր է Հիթլերը» գիրքին համար:


== Աղբիւրներ ==
Մահացեր Է մանկագիր Ճուտիթ Քերը